Каква е пресечната точка
между технологията, изкуството и науката?
Любопитството и чудесата,
защото те ни карат да проучваме,
тъй като сме заобиколени от неща, които не можем да видим.
И аз обичам да използвам филм,
който да ни отведе на пътешествие
през порталите на времето и пространството,
и направи невидимото видимо,
защото това, което той прави
е да разшири нашите хоризонти,
да трансформира нашето възприятие,
да отвори нашите умове,
и докосне сърцата ни.
И така, ето няколко сцени
от моя 3D IMAX филм
"Тайнствата на невидимия свят"
(Музика)
Има движение, което е твърде бавно
за да го доловим с очите си
и ускорената киноснимка ни позволява да открием
и разширим представата си за живота.
Можем да видим как организмите се появяват и растат,
как лозата оцелява с изпълзяване от горския под,
за да гледа към слънчевата светлина.
А при голям мащаб
ускорената киноснимка ни позволява да видим нашата планета в движение.
Можем да разгледаме не само огромния размах на природата,
но и неспокойното движение на човечеството.
Всяка оставяща диря точка представлява пътнически самолет
и с превръщане на данните от въздушния трафик
в ускорени образи,
можем да видим нещо, което е над нас постоянно,
но невидимо:
огромната мрежа на пътуванията със самолет над Съединените щати.
Можем да направим същото и с корабите в морето.
Можем да обърнем данните в ускорен преглед
на една глобална икономика в движение.
А декади от данни
представят цялата ни планета
като един организъм,
нестихващ от циркулиращи през океаните течения
и от въртящи се в атмосферата облаци,
пулсиращ със светкавици
и увенчан от северното сияние.
Това може би е върховният ускорен образ:
анатомията на Земята, доведена до живот.
В другата крайност
има неща, които се движат твърде бързо за очите ни,
но ние имаме технология, която може да погледне
и в този свят.
С високоскоростни камери
можем да постигнем обратното на ускорената киноснимка.
Можем да записваме изображения, които са хиляди пъти
по-бързи от нашето зрение.
Ние можем да видим как гениалните природни устройства работят,
и може би дори да ги имитираме.
Когато едно водно конче пърха,
може да не осъзнавате,
но то е най-големият летец в природата.
То може да кръжи, да лети назад,
дори с главата надолу.
И чрез проследяване на маркери по крилата на насекомото,
ние можем да визуализираме въздушния поток, който те произвеждат.
Никой не знаеше тайната,
но високата скорост показва, че водно конче
може да движи всичките си 4 крила в различни посоки
едновременно.
И това, което научаваме, може да ни доведе
до нови видове летящи роботи,
които да разширят нашата гледка
на важни и отдалечени места.
Ние сме гиганти и не сме наясно
за неща, които са твърде малки, за да ги видим.
Електронният микроскоп изстрелва електрони,
с които създава изображения,
увеличението на които може да достигне
един милион пъти.
Това е яйце на пеперуда.
А има и невиждани създания, живеещи върху тялото ви,
включително кърлежи, които прекарват целия си живот,
обитавайки вашите мигли,
пълзейки по кожата ви през нощта.
Можете ли да познаете какво е това?
Кожа на акула.
Уста на гъсеница.
Око на плодова мушица.
Черупка на яйце.
Бълха.
Език на охлюв.
Ние мислим, че познаваме голямата част от животинското царство,
но има може би милиони миниатюрни видове
чакащи да бъдат открити.
Паякът също има големи тайни,
защото паяжината му
е по-здрава от стоманата,
но е напълно еластична.
Това пътешествие ще ни отведе по целия път надолу
към нано света.
Паяжината е 100 пъти по-тънка
от човешкия косъм.
На нея има бактерия,
а в близост до нея, 10 пъти по-малък,
вирус.
Вътре в който, 10 пъти по-малки,
три нишки на ДНК
и почти на границата на най-мощните ни микроскопи --
единични въглеродни атоми.
С върха на мощен микроскоп
ние, всъщност, можем да местим атоми
и да започнем създаване на невероятни нано устройства.
Някои биха могли един ден да патрулират в тялото ни
за всички видове заболявания
и да чистят запушените артерии по пътя.
Малки химически машини на бъдещето
ще могат, може би, един ден да ремонтират ДНК.
Ние сме на прага на извънреден напредък,
роден от нашия стремеж
да разкриваме тайните на живота.
И така, под един безкраен дъжд от космически прах,
въздухът е пълен с цветен прашец,
микро-диаманти и бижута от други планети
и експлозии на супернови.
Хората следват живота си,
заобиколени от невидимото.
Знаейки, че около нас има толкова много неща,
които можем да видим,
променяйки завинаги нашето разбиране за света
и с вглеждане в невидимите светове признаваме,
че ние съществуваме в живата вселена
и тази нова перспектива създава чудо
и ни вдъхновява да станем изследователи
в собствените ни дворове.
Кой знае какво очаква да бъде видяно
и какви нови чудеса ще преобразят живота ни.
Просто ще трябва да видим.
(Аплодисменти)
Благодаря ви. (Аплодисменти)